ОТЧЕТ

за дейността на НЧ „Пробуда – 2010” с. Круша общ. Аврен обл. Варна за 2023 г.

Уважаеми дами и господа,

 Изминалата 2023 година ще запомним с множеството международни конфликти, отново пандемия от грип и Ковид, избори за Народно събрание и местна власт.

 Независимо от тревогите, които изпитва всеки един от нас, ръководството на читалището се опита да внесе оптимизъм като организира честване на всички празници от културния календар на селото.

 На 21 Януари в салона на читалището беше организирано тържество по случай Бабин ден. Читалищното настоятелство закупи торта за празнуващите, а от община Аврен получихме подаръчна кошница и поздравителен адрес.

 Трифон Зарезан беше отбелязан на 14 Февруари с традиционното зарязване на лозята, а вечерта с голямо тържество за всички жители на селото. Проведе се и конкурс за най- добро бяло и червено вино от производителите в селото.

 За 1 Март изработихме и раздадохме 110 мартеници на всички жители на селото.

 На 3 Март жителите на селото се събраха пред паметника в парка за да изкажат почитта си към геройски загиналите за освобождението на България от турско иго. Слово за подвига на освободителите изнесе председателя на читалището Т. Харбалиев. В знак на почит беше поднесен венец от председателя на читалището и кметския наместник.

 За 8 Март организирахме честване на празника за жените от селото. От читалището беше осигурена почерпка за присъстващите. Получихме торта, цветя и лични поздравления от кмета на община Аврен Е. Манолов, председателя на читалището Т. Харбалиев и км. наместник Н. Минчев.

 На 24 Май бяха положени цветя пред паметника на селото по повод Деня на славянската писменост, а също и на 02 Юни за годишнината от гибелта на Хр. Ботев.

 На 19 Август се проведе събора на селата Круша и Китка на Осеновата чешма, със съдействието на кметовете на двете села и финансовата подкрепа на общ. Аврен и на кмета на общината г-н Емануил Манолов.

 На 16 Септември се включихме в инициативата „ Да изчистим България заедно“.

 На 22 Септември по традиция отпразнувахме Деня на независимостта, като едновременно с това беше открита и паметна плоча на загиналите войни от селото. По идея на кметския наместник Недко Минчев, председателя на читалището и жители на селото бе инициирана изработката и поставянето на плочата редом с паметника на основателите на селото. Техническото изпълнение бе поето от Тодор Харбалиев, а дизайна и текста бе осмислен с фирмата изпълнител. Бяха проведени повече от 5 срещи до окончателния проект за изработка. Благодарим на Община Аврен в лицето на Емануил Манолов, която изцяло пое финансирането на мероприятието. Благодарим и на Николай Личев и Тома Перуков, участвали с дарение от 150 лв. за окончателното оформяне на паметника.

 На 01 Октомври отбелязахме Деня на пенсионера с малко тържество, организирано съвместно с пенсионерския клуб.

 На 19 Октомври беше отдадена почит на покровителя на църквата Св. Йоан Рилски с тържествена литургия и водосвет от отец Ясен Шинев, а на 21 Октомври беше организирано тържество по случай празника на селото.

 За Коледа на 16.12 също беше организирано тържество за всички жители на село Круша. Присъстваха и приятели на селото и читалището от с. Китка и с. Бенковски. В подготовката на празника взеха участие Т. Харбалиев и Божко Божков.

 Читалището взе участие на ХХI Национален Музикален Фестивал „ Фолклорен изгрев” и на Младежки фолклорен фестивал „Славянски звуци“ с индивидуален изпълнител Пламена Николаева, където спечели първо място в категория „Народно пеене” модул „Музика“.

 През изтеклата година със собствени средства за нуждите на читалището бяха закупени компютър, принтер, компютърна клавиатура и мишка, скара и тонколона.

 Направен е и абонамент за две периодични издания - в. Минаха години и сп. Журнал за жената.

 Ръководството на читалището очаква и в бъдеще жителите на с. Круша и новите ни съграждани да участват активно в социалния и културен живот на селото. Надяваме се все така да имаме възможност заедно да посрещаме всички национални и местни празници.

Изразявам личната си благодарност към всички членове на читалището, които всячески ни подкрепяха в нашите инициативи за резултатното функциониране на читалището.

Благодаря на членовете на читалищното настоятелство Галина Минчева и Румен Иванов, които отговорно и всеотдайно съдействаха технически и логистично за действията на читалището в правилна посока.

Да даде Господ живот и здраве на всички!

 Председател:.........................................

 Т. Харбалиев